b'\n_START_ARTICLE_\nEnsete ventricosum\n_START_SECTION_\nDescripci\xc3\xb3\n_START_PARAGRAPH_\nEs considera que \xc3\xa9s un arbre no lleny\xc3\xb3s (en realitat una planta perenne gegant monoc\xc3\xa0rpica de fulla persistent) que fa fins a 6 m d\'alt, les seves fulles s\xc3\xb3n grosses, de 5 m de llarg i 1 m d\'amplada, i recorden les del bananer, tenen una costella de color salm\xc3\xb3. Nom\xc3\xa9s floreix una vegada durant la vida de la planta i ho fa en forma d\'una gran pan\xc3\xadcula. Els fruits s\xc3\xb3n similars a les bananes comestibles cultivades, tamb\xc3\xa9 s\xc3\xb3n comestibles per\xc3\xb2 s\xc3\xb3n ins\xc3\xadpides presenten unes llavors dures c\xc3\xbabiques. Despr\xc3\xa9s de florir aquesta planta mor.\n_START_SECTION_\n\xc3\x9as en agricultura\n_START_PARAGRAPH_\n"Proporciona m\xc3\xa9s aliment per unitat de superf\xc3\xadcie que la majoria dels cereals. 40-60 plantes s\xc3\xb3n suficients per alimentar una fam\xc3\xadlia de 5 a 6 membres." \xe2\x80\x93 Country Information Brief, FAO June 1995_NEWLINE_E. ventricosum a Eti\xc3\xb2pia \xc3\xa9s el conreu d\'arrel m\xc3\xa9s important. La seva arrel \xc3\xa9s la part comestible m\xc3\xa9s important i una arrel pot pesar 40 kg. Pot tolerar la secada millor que la majoria dels cereals. Aquesta planta en general es propaga pels seus rebrots. El rendiment arriba a 10.000 kg per hect\xc3\xa0rea. De vegades es cultiva associat amb el sorgo o les plantes del caf\xc3\xa8.'